|  |
| --- |
| 18. august 2014J.nr. 14-3276406SkatteministerietNicolai Eigtveds Gade 28DK 1402 – København KTelefon +45 33 92 33 92Mail skm@skm.dkwww.skm.dk  |

|  |
| --- |
|  Til organisationer og myndigheder m.v. nævnt på vedlagte liste    |
|  |

Bekendtgørelse om dokumentation for energiindholdet i gas, som er fremstillet på basis af biomasse, hvoraf der skal betales afgift efter lov om afgift af naturgas og bygas m.v.

Bekendtgørelse om dokumentation for energiindholdet i gas, som er fremstillet på basis af biomasse, hvoraf der skal betales afgift efter lov om afgift af kvælstofoxider

Bekendtgørelse om ændring af bekendtgørelse om dokumentation for energiindholdet i den forbrugte mængde af biogas og om godtgørelse af afgiften på andre klimagasser end CO2

Hermed sendes ovennævnte tre bekendtgørelser i udkast i høring.

Lov om afgift af naturgas og bygas (gasafgiftsloven) er ændret med den konsekvens, at der lægges gasafgift på gas fra biomasse fra og med den 1. januar 2015. Skatteministeren er bemyndiget til at udstede regler for dokumentation af det gasafgiftspligtige energiindhold i gassen. Udkast til disse regler fremgår af den første af ovennævnte bekendtgørelser.

I den anden bekendtgørelse fastsættes tilsvarende regler for dokumentation af det NOx-afgiftspligtige energiindhold i biogas fra biomasse, som er omfattet af lov om afgift af kvælstofoxider (NOx-afgiftsloven).

I den tredje bekendtgørelse foreslås ændringer i den gældende bekendtgørelse om afgift af biogas til større stationære stempelmotorer efter lov om kuldioxidafgift af visse energiprodukter (CO2-afgiftsloven).

Baggrunden for bekendtgørelserne er den nye afgift på gas fra biomasse i lov om afgift af naturgas og bygas og et ønske om, at der gælder ensartede regler for dokumentation vedrørende de forskellige afgifter på området.

Eventuelle bemærkninger til de tre udkast til bekendtgørelser bedes sendt til juraogsamfundsoekonomi@skm.dk senest den 15. september 2014. Journalnummeret 14-3276406 bedes anført.

Spørgsmål kan rettes til undertegnede på tfl.nr. 72 37 32 39.

Med venlig hilsen

Jørgen Holm Damgaard